JohanHeinsen/ENO huggingface dataset:
Lolland-Falsters Stifts-Tidende, 1834-09-19
Hr. Professor David i Kjøbenhavn vil nu udgive et nyt Tidsskrivt, under Titel af: "Fædrelandet."Et Prøvenummer har forladt Pressen. Forfatteren siger blandt Andet om dette Skrivt: "Det vil stræbe efter at udbrede Kundskab om Statens Væsen og de borgerlige Forholds Natur i Almindelighed og søge at udbrede Lys over Fædrelandets og de borgerlige Forholds Tilstand hos os i Særdeleshed. Det vil søge at henlede den offentlige Opmærksomhed paa det Offentlige, at vække og nære Borgerens Jnteresse for det Statsborgerlige, og saaledes stræbe efter at bidrage til den Selvbevidstheds Opvækkelse, der ligesaavel for et Folk som for et Jndivid er den første Betingelse for et kraftigt Liv. Suscription modtages hos Dhrr. Boghandlere i Hovedstaden og i Provindserne; Prisen for Qvartalet er 8 Rbmk.; enkelte Nummere sælges ikke.
Lolland-Falsters Stifts-Tidende, 1834-09-19
Et frappant lignende Portrait af Professor, Dr. F. C. Sibbern, tegnet af C. Köbke og litographeret af P. H. Gemsøe, er udkommet. Foruden de for Øinene anbragte Briller, er den Maade, hvorpaa Armene ere flyngede overkors, saare characteristisk. Portraitet er prydet med et Facsimile af Professorens fulde Navn.
Lolland-Falsters Stifts-Tidende, 1834-09-19
J den mod Kjøbenhavnspostens" Redacteur af det kgl. danske Cancelli anlagte og forhen kundgjorte Action er i Kjøbenhavns Hof= og Stadsret kjendt for Ret: "Tiltalte, Commercesecretair A. P. Liunge, bør for Actors Tiltale i denne Sag fri at være."
Lolland-Falsters Stifts-Tidende, 1834-09-19
Kjøbenhavnsposten" beretter, at i Kjøbenhavn har der roulleret Rygte om, at Cholera ikke alene var udbrudt i Helsingborg, Landskrong og Malm, men tillige i Helsingøer. Samme Blad forsikkrer imidlertid, gat det Hele har været et falskt Rygte."¬
Lolland-Falsters Stifts-Tidende, 1834-09-19
J Lütjenborg har en Sammenkomst af Skolelærere, fundet Sted, i det Øiemeed at oprette en Enkekasse til Understøttelse for Organisters, Degnes og Skolelæreres, Enker i de 3 Hertugdømmer. Bidragene bestaae i Actier, hver paa 10 Rbd. Cour. Saasnart 500 Actier ere samlede, begynder Foreningens Virksomhed.
Lolland-Falsters Stifts-Tidende, 1834-09-19
Bonden Mads Dalsgaard, som i Aaret 1823 skal have opholdt sig i Horup Sogn, Lysgaard Herred, efterlyses i Viborg Samler af en Hr. Juul, da han skal være i Besiddelse af et Sølvbæger, forsynet med nogle Characterer, hvis mystiske Jndhold Sandhedselskere. og Hadere af sorte Kunster kunne faae Lyst at gjøre sig bekjendte med." Skjæbnen har atter viist sig retfædig, idet at den til Odense ankomne Lotteri-Gevinst af 8,000 Rbd. (Rabatten af 15 Procent ikke fraregnet) er tilfalden 4 vindskibelige og retskafne Borgere, i hvis Næring dette Til(Hp. Av.) skud kan komme til sand Nytte.
Lolland-Falsters Stifts-Tidende, 1834-09-19
Det müllerske Skuespillerselskab er den 9de ds. ankommet til Aarhuus, hvor det agtede at give nogle Forestillinger. Dets Bestemmelse var egentlig til Nyborg; men Storm og Modvind foraarsagede, at Man maatte søge Havn i Aarhuus. – Det werlighske Selskab er fra Veile taget til Kolding og Ribe.
Lolland-Falsters Stifts-Tidende, 1834-09-19
Den 13de ds, faaes fra Aarhuus en Fregat passere forbi ved Helgenæs, der formodedes at være den, som har Hs. kgl. Hbd. Prinds Frederik Carl Christian ombord.
Lolland-Falsters Stifts-Tidende, 1834-09-19
Natten til den 10de de udbrød Jld i Brøndbyster, paa Amager i Papiirfabrikken, som lagdes i Aske; flere Kreaturer omkom og Beboerne siges at have mistet hele deres Eiendom.
Lolland-Falsters Stifts-Tidende, 1834-09-19
Forleden Dag tildrog sig i Wandsbeck den sørgelige Begivenhed, at en Mand blev saa opbragt paa sin Kone, at han kastede en Steenkrukke efter hende, men traf ulykkeligviis deres 6 a 7 Aar gamle Barn, en lille Pige, i Hovedet, saa hun døde kort derefter. Faderen blev strax arresteret. Til Vælgerne i Kjøbstæderne. Kjøbenhavn har mange Jnteresser, der ere høist forskjellige fra, ja i flere Henseender i Strid med, Landets øvrige Kjøb stæders. Denne Hovedstad har mange Begunstigelser, tildeels paa de andre Byers Bekostning - den er i det Hele en Bygning for stor og colossalsk for et lille Land. Det vilde være for vidtløftigt, her at udvikle det; men vanskeligt er det ei at godtgjøre. Ved Provindsialstænderne kan letteligen Kjøbenhavn faae en Overmagt, der, forsaavidt Jntelligentsen angaaer, vel kan være til megen Nytte for Landet; men som, naar der er Spørgsmaal om Forrettigheder og Begunstigelse, ogsaa kan skade de øvrige Byer meget. Denne Overmagt kan Hovedstaden letteligen faae deels ved dens store Antal af Repræsentanter, deels derved, at det er mindre vanskeligt der at finde dygtige Mænd end i andre Communer. Vælgerne i Kjøbstæderne bør ved deres Valg betænke dette, og søge at vælge Mænd, der, saavidt muligt, ere Kjøbenhavnerne voxne, og ere i Stand til, med Kraft og Jndsigt at varetage Kjøbstædernes Tarv. Der skal en David til at kæmpe med en Goliath. (Dagen.) Mariebo. Auctionen den 13de de paa Ness gaarden i Falster over forædlede Racer af Kreaturer blev atter, ligesom forrige Aar, besøgt af et anseeligt Antal Jordegodseiere, Forpagtere og andre Landmænd fra Sjællands og Lollands=Falsters Stifter. At Udbredelse og Tillæg af saadanne forædlede Kreaturer, vinder tiltagende Jnteresse, er et sikkert Tegn paa Agerdyrkningens mærkelige Fremskriden. 14 Gimmerlam, 10 Væderlam, en gammel Væder og 5 Udsætterfaar af Dishley=Racen bleve solgte til den betydelige Priis 405 Rbd. 4 Mk.; 4 gamle Southowns=Faar og 4 Lam for 28 Rbd. 1 Mk.; 4 5-Maaneders Køer af ægte Berner-Race og een Blandings-Kalv for 197 Rbd.; 11 Blandings-Køer og Qvier af engelsk og jydsk Race for 202 Rbd. 5 Mk.; eet 1 Aars Hoppefol (som kom til Lolland) for 121 Rbd. Desforuden blev en Race Hoppe med Fol efter Cigar (som kom til Møen) solgt for 300 Rbd.; 4 Blandings=Væderlam af Dishlev- og falsterske Bønder=Faar for 28 Rbd. 4 Mk.; een 1 3/4 Aars Tyr, Blanding af Schweitzer- og jydsk Race, for 36 Rbd., og een Dito, Blanding af Schweitzer-Tyr og en falstersk Bonde=Ko, for 24 Rbd.
Lolland-Falsters Stifts-Tidende, 1834-09-19
J Dag, Middag Kl. 12, samledes de complette Sædegaardes Eiere af Lollands-Falsters Stift paa Raad og Domhuset her i Mariebo, for at foretage Valg af Deputerede til Provindsialstændernes Forsamling. Forhandlingen aabnedes af den allernaadigst beskikkede Valg. directeur, Hr. Kammerherre, Stiftamtmand v. Jessen. Command af Dr. og Drind. a., som, efter at have oplæst det ham meddeelte kgl. Commissarium, holdt en skjøn Tale, hvorpaa Valgene foretoges. Hs. Exc. Hr. Geheime-Conferenceraad Greve af Hardenberg Reventlow, Stork. af Dr. og Drid. &c., Hr. Kammerherre v. Wichfeld til Engestofte og Hr. Kammerraad Wilhelm til Øllingsøgaard valgtes til Deputerede; Dhrr. Kammerherre Greve af Reventlow til Christianssæde, Kammerherre Baron Rosenørn-Lehn til Guldborgland og Justitsraad Friis til Gedsøergaard bleve Suppleanter.
Lolland-Falsters Stifts-Tidende, 1834-09-19
Ved Hjælpelærer Ernsts Forfremmelse til Skolelærer i Langes er Hjælpelærer-Embedet ved Østofte Skole, til hvilket Administrationen for Grevskabet Knuttenborg har Kaldsrettighed, blevet ledigt. Embedet er tillagt følgende Jndtægter: 1) 60 Rbd. Sdl., foruden Alt frit i første Lærers Huus, og 2) til Favne Brænde, hvormed dog tillige Skolestuen, i hvilken Hjælvelæreren underviser yngste Classe, opvarmes. Hjælpelæreren er pligtig til, ikke blot at læse i Skolen, men ogsaa at assistere ved Kirkesangen.
Lolland-Falsters Stifts-Tidende, 1834-09-19
Bekjendtgjørelser.
Lolland-Falsters Stifts-Tidende, 1834-09-19
Auctioner. Mandagen den 22de og 29de September samt 6te October dette Aar, Formiddag Klokken 11, afholdes offentlig Auction paa Raadstuen her i Byen over en Stervboet efter afdøde Kjøbmand H. C. Jensen tilhørende og paa Nakskovs Madeskov beliggende Jordlod, stor 12 Tønde Land; hvilket herved bekjendtgjøres. Nakskov, den 14de September 1834. Hammerich.
Lolland-Falsters Stifts-Tidende, 1834-09-19
J Følge Bestemmelse under Skiftet efter afdøde Hans Andersen Hauglykke ved Utterslov Strand bliver det dette Bo tilhørende Sted med Jorder af Hart 6 Skpr. 2 Alb. og en Parcel paa 3 Skpr. 2 Fdkr. 2 Alb. Hartkorn bortsolgt ved 3de offentlige Auctioner, som afholdes Tirsdagen den 23de September, Løverdagen den 27de f. M. og Onsdagen den 1ste October d. A., Formiddag Kl. 11. De 2de første Auctioner afholdes paa Raadstuen her i Byen og den sidste paa Stedet selv. Hvilket herved bekjendtgjøres til Efterretning for Liebhavere. Nakskov, den 18de September 1834. Hammerich.
Lolland-Falsters Stifts-Tidende, 1834-09-19
Jndkaldelser.
Lolland-Falsters Stifts-Tidende, 1834-09-19
Creditorerne efter afdøde Gaardfæster Mathias Olsen, eller Møller, af Calloe, indkaldes herved til at anmelde og bevise deres Fordringer for Baroniet Guldborglands Skifteret inden 12 Uger fra dette Proclamas
Lolland-Falsters Stifts-Tidende, 1834-09-19
Bekjendtgjørelse. Ourebygaard, den 9de September 1834. M. Rasmussen, committeret. og sopse – - Tilkjøbs.
Lolland-Falsters Stifts-Tidende, 1834-09-19
En Gaard, tilhørende Enken efter afgangne Justitsraad og Consumtionskasserer Møller, beliggende Mariebo Byes Klostergade, er underhaanden at faae tilkjøbs. Bygningerne, som alle ere Muur- og Bindingsværk med Tegltag og vel vedligeholdte, bestaae af: 1) 20 Fag For- og 11 Fag Sidehuus, indrettede til Beboelse, hvori findes 15 større og mindre Værelse, foruden Kjøkken, Spisekammer, Vaskerhuus, Melkestue, Pigekammer, en stor og en mindre Kjelder, samt et betydeligt Loftsrum; 2) et Tværhuus paa 7 Fag, indrettet til Bryggeri, Bageri og Rullestue m. m.; 3) et Sidehuus til Gaden paa 23 Fag, indrettet til Tørve stue, Kalkstue, Karlekammer, Portrum, Stald, Lo og Lade m. m.; 4) et Tværhuus paa 3 Fag, indrettet til Brændehuus, og 5) et Baghuus paa 5 Fag, indrettet til Sviinegel, Hønsesti og Locum. Til denne Gaard hører en stor og rummelig Gaardsplads og en Have hvori de fineste Frugttræer, og bemærkes endvidere, at i Gaarden, som grændser umiddelbar til Byens saakaldte Nørres, har i forrige Tider været indrettet Brændeviinsbrænderi og drevet en betydelig Kjøbmands- og Kornhandel, samt at den er beliggende i Byens største og nærsomste Gade og fortrinlig skikket for denne Næringsdrivt. Sluttelig bemærkes, at to Trediedele af Kjøbesummen kan blive indestaaende i Eiendommen, uopsagt i visse Aar, og at hele Gaarden kan tiltrædes 1ste Mai 1835, eller om ønskes kan endogsaa, paa nogle faa Værelser nær, den øvrige Leilighed af Kjøberen, modtages og afbenyttes i dette Efteraar. Liebhavere til denne Eiendom ville behagelig henvende dem desangaaende enten til Hr. Farver Feilberg i Kjøbenhavn, Admiralgade No. 159 1ste Sal, eller til Postmester Møller i Mariebo.
Lolland-Falsters Stifts-Tidende, 1834-09-19
En smuk og temmelig stor 3 Etages Kakkelovn kan erholdes, enten tilkjøbs eller imod Ombytning af en mindre, hos Kjøbmand W. E. Jessen i Nakskov. Tabt.
Lolland-Falsters Stifts-Tidende, 1834-09-19
En riflet, indvendig forgyldt, Snuustobaksdaase af Sølv er for nogen Tid siden tabt mellem Vesterborg, og Sæbyholm. Den retsindige Finder vilde, imod at erholde erholde en Douceur, aflevere samme til Districtschirurg Møller i Nakskov.
Lolland-Falsters Stifts-Tidende, 1834-09-19
Efterlysning. Natten imellem den 17de og 18de Septbr. er bortkommen en bruunblakket Hoppe, 6 Aar, 9 a 10 Qv.,med hvid Stiern, lang Blis og hvid høire Bagsok. Hvor, som skulde træffe den, bedes at sende den til Gaardmand Hans Skaaning i Østofte og erholder derfor en passende Douceur.
Lolland-Falsters Stifts-Tidende, 1834-09-23
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 76. Trykt, forlagt og udgivet af C. F. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten. Tirsdagen den 23 September 1834.
Lolland-Falsters Stifts-Tidende, 1834-09-23
Adskilligt. De Franskes Konge er i en Petition fra spanske Renters Jhændehavere gjort opmærksom paa, at 20,000 franske, ved den spanske Statsgjæld forurettede Familier, torde vel fordre, at de samme Love, hvorefter Privatfolk have at rette sig, burde ogsaa være bindende for Regjeringerne, for hvem Ærens Bud ogsaa skulde ansees for helligt.
Lolland-Falsters Stifts-Tidende, 1834-09-23
Det spanske Pairskammer har erklæret, at Don Carlos og hans Efterkommere have mistet Rettigheden til, nogensinde at vende tilbage til Spanien. Don Miguel finder kun en slet Modtagelse selv hos Jtalienerne. J Parma, hvor han logerede i Krebsen, bragtes ham en Kattemusik, og da En af Mængden, paa en Spadseregang tog Hatten af for ham, raabte et ungt Menneske ved Navn Ferrari. Hvilken Skam at tage Hatten af for det udyr!" Derpaa trængte han sig frem til Don Miguel, holdt ham en knyttet Næve for Ansigtet og udstødte de hæftigste Trudsler. Denne ilede strax tilbage til sit Hotel, og fandt det raadeligst at afreise allerede samme Aften, men fulgtes endnu paa Veien af en frygtelig Hyssen og Piben; ja Man gik saa vidt at kaste Snavs ind i Vognen. Ferrari og 6 andre Personer ere siden fængslede. – J Portugal er Don Miguel nu formelig erklæret for Rigets Fiende og Høiforræder. Det portugisiske Deputeredekammer har overladt Regjeringen at vælge Dronningen en Gemal Valget vil formodentlig træffe Hertugen af Leuchtenborg. Don Pedro er temmelig svag, af hvilken Aarsag han den 30te Aug, maatte aflægge Regenteden i Paladset Ajudæ. Eedsformularen udtalte han høit og tydeligt. Paa Tajo ligge 4 Krigskibe færdige, for paa første Vink at kunne stikke i Søen til en hemmelig Expedition.
Lolland-Falsters Stifts-Tidende, 1834-09-23
Det franske Blad Charivari fortæller, at da Fyrst Talleyrand nylig bivaanede en Conference med den engelske, østerrigske, preussiske og russiske Gesandt, hvorved der paakom ham en Rysen, sagde Lord Granville. "Gud velsigne!", Grev Appony nikkede halv forbindtlig med Hovedet, Baron Werther lod som han havde faaet Noget i Øiet og Grev Pozzo di Borgo vendte ham Ryggen. Heraf drages den Slutning: at Frankrig er nøie forenet med England, staaer i nogenledes Forhold med Østerrig, paa en kold Fod med Preussen og en næsten fiendtlig med Rusland.
Lolland-Falsters Stifts-Tidende, 1834-09-23
En Hr. John Wills har opfundet en ny Art Skibe, som, uden Anvendelse af Damp, drives ved Skovlen, da den nødvendige Kraft meddeles dem ved fire Seil paa hvilke Vinden indvirker, fra hvilkensomhelst Side den kommer.
Lolland-Falsters Stifts-Tidende, 1834-09-23
Capitain P. Petersen, som den 2den ds, ankom med Skibet "Fortuna fra Pernambuco til Hamborg, beretter at han Søndag Eftermiddag den 10de Aug., paa 29 Sr. n. Br. og 34 Sr. v. L. fra Greenwich, var bleven en liden, men overordentlig hurtigseilende Skonnert vaer, som strax havde sat alle Seil til for at indhente ham; men da det blev mørkt havde Petersen taget en anden Cours og derved undgaaet den. Han antager for ganske vist, at det har været en Sorøver. Beretningen erindrer derhos om tvende fra Domingo og Matanzas kommende, til Cowes og Hamborg bestemte Skibe, som i Aar aldeles ere forsvundne, uden at Ma har hørt det Allermindste til dem, og at de skulle være aldeles forliste, er næppe troligt, da de begge vare udmærkede Skibe. For nogle Aar siden blev der jo i America henrettet nogle Sørøvere, som i Forveien bekjendte, at de havde plyndret omtrent 30 Skibe af forskjellige Nationer, og efter at have myrdet hver Mand ombord, for at Jngen skulde røbe dem, stukket Skibene i Brand. Den 24de Aug. afbrændte Staden Tütz (Tuezuo), Regjeringsdistrictet Marienwerder, bestaaende af 175 Bygninger med Staldrum, 2 Kirker, Skole, Synagoge, og mange Lader; 29 Mennesker omkom og 30 ere livsfarligt saarede. – Den 27de f. M. afbrændte Flækken Goldentraum, i Nærheden af Burzlan, paa 7 Huse nær. En Kone og 6 Børn skulle have mistet Livet. – Samme Dag afbrændte i Warschau over 20 Huse, hvoriblandt det podlachiske Hotel. – J Fyrstenberg, ved Oder, afbrændte samme Dag, 25 Vaaningshuse, Raadhuset, Brygge- og Sprøitehuset, samt 70 Lader med alle Forraad. – Fra Moscau, hvor en Jldsvaade nyligen lagde 300 Huse i Aske, erfares af Privatbreve, at ved en ny Brand ere atter 200 Huse blevne Rov for Luerne. To andre ødelæggende Jldsvaader have desuden funden Sted i Rusland, den ene den 23de Juli i Staden Krementschutz, i Gouvernementet Pultava, hvor henved 100 Bygninger bleve lagte i Aske og et Barn omkom, den anden den 28de f. M. i Elisabeth grad, i Gouvernementet Cherson, hvor den smukkeste Deel af Staden med omtrent 300 Huse blev Luernes Rov. - J Hochstadt, i Regjeringsdistrictet Liegnitz, opkom Aftenen den 29de Julii ved Uforsigtighed en Brand, som i kortere Tid end 4 Timer lagde næsten hele Staden med den skjønne Kirke, 142 Huse, 63 Lader &c. i Aske. - J Landsbyen Zechow, ved Landsberg, slog Lynilden ned den 16de Aug., hvorved 17 Vaaningshuse, 15 Lader og 29 Stalde med alle Levnetsmidler og Forraad lagdes i Aske. Skibet Ontarios, Capitain Whitemore, fra Triest, blev i Natten til den 9de Aug., i Nærheden af Promontor, truffet af Lynild; men besynderligt nok, bemærkede Man først den følgende Dag Jlden ombord, da den allerede havde greben saa vidt om sig, at Mandskabet maatte forlade Skibet.
Lolland-Falsters Stifts-Tidende, 1834-09-23
Den 4de ds. blev Mordbrænder og forhenværende Præst Welti henrettet i Baden. Executionen overvære des af en talrig Folkemængde. Forbryderen var kold og standhaftig. Efter at have sat sig paa Stolen, derpaa taget sig en Prise Tobak og foræret Daasen til en Landjæger, som havde været hans Opvarter, gav han selv Tegnet til det dødelige Slag.
Lolland-Falsters Stifts-Tidende, 1834-09-23
J Saltzhansen, eller rettere i Nidda, en i Nærheden, af Saltkilden liggende Flække, hvorfra mange Fremmede bruge Badecuren, er nylig indtruffet et Tilfælde, som viser, hvor vigtigt det er, nøie at passe paa Søvngængere eller at indelukke dem om Natten. En Embedsmand fra Darmstadt, som lider af Gigt, befandt sig med sin nervesvage Datter, hos hvem Man allerede tidligere havde sporet Søvnvandring, i Cuur paa bemeldte Sted. En Aften, kort efter Kl. 11, hører Faderen, som laae i Sengen, sin Datter i Sideværelset ængstligen stynne og raabe: "Fader, Fader!" Han gik altsaa strax derind, men fandt til sin Forbauselse Sengen tom. Ved nærmere Undersøgelse bemærkede han at Vinduet var aabent; og Hvo maler hans frygtelige Angst, da han saae sit Barn udenfor det høit fra Jorden værende Vindue hænge med Hænderne, der stedse bleve svagere og svagere, ved Gesimsen. Han greb hende strax, men Skræk og Sygdom havde røvet den ulykkelige Fader al Kraft, alle hans Anstrængelser vare frugtesløse, en fuldkommen Udmattelse greb ham - og med ængstet Hjerte maatte han see den elskede Datter styrte ned. Da de ved Larmen og hans Raab tililende Folk erfarede, hvad der var foregaaet, troede Man at finde den Ulykkelige knuust; men hun var sluppen med nogle faa Contusioner. Kun har Man siden Faldet bemærket endnu større Nerve svaghed hos hende. At hun havde forladt sin Seng, klamret sig ved Vinduets Ydreside, at hun var styrtet ned – Alt dette var hende ubevidst, hun erindrede kunat hun havde drømt, hun var overfalden af Røvere, for hvilke hun havde skjult sig.
Lolland-Falsters Stifts-Tidende, 1834-09-23
Jmellem den pommerske Kyst og Øen Rugen har Man med en Dampbagge af 30 Hestes Kraft begyndt at fordybe Farvandet, for ogsaa at gjøre det passabelt for større Skibe.
Lolland-Falsters Stifts-Tidende, 1834-09-23
Den 31te Aug, ankom den svenske Øvelses-Eskadre til Carlskrona, og blev lagt under Qvarantaine. En Mand var Dagen i Forveien død ombord af Cholera, og de af Sygdommen endnu angrebne bleve bragte til Qvarantaine=Anstalten paa Drotningskar. Da Eskadren passerede Gothland, observerede den i Syd en russiske Krigs-Eskadre, som bestod af sytten større og mindre Skibe.
Lolland-Falsters Stifts-Tidende, 1834-09-23
Efter de senest fra Sverrig modtagne Efterretninger er Cholera-Sygdommen, naar undtages i Gothenborg, endnu af yderst alvorlig Characteer. De danske Læger i Gothenborg ere ved Landshøvdingen bevidnede Kongens forbindtligste Tak for deres Tjeneste, tilligemed Hs. Majestæts Ønske, at de samtlige ville begive sig til Stokholm. De have alle erklæret sig villige dertil. J Stokholm blive daglig henved 500 Jndivider angrebne af Sygdommen. Siden den 20de Aug. til den 10de ds, angaves 4535 Angrebne, 847 Helbredede og 1906 Døde; men der troes at Antallet af de Syge og Døde er langt større. Jkkedestomindre er den kgl. Familie flyttet ind paa Slottet i Hovedstaden og gjør hver Dag Toure til Vogns omkring i Byen, ligesom ogsaa Prinds Oscar flittigt desøger Hospitalerne og underholder sig med de Syge.
Lolland-Falsters Stifts-Tidende, 1834-09-23
Jndenlandsk. Den 14de ds, ankom Hs. kgl. Hbd. Prinds Frederik Carl Christian fra Jsland til Fredericia med Corvetten "Najaden, under Commando af Capitain C.A. Cederfeld, Ridder af Dr. Morgenen efter kom Corvetten tilbage paa Hovedstadens Rhed.
Lolland-Falsters Stifts-Tidende, 1834-09-23
Paa Efterretning om Hs. kgl Hd. Prinds Frederik Carl Christians Ankomst til Fredericia, tiltraadte Høistsammes Fader, Hs. kgl. Hbd. Prinds Gouverneuren, Søndag Formiddag den 14de ds, en Reise fra Odense dertil, og kom tilbage næste Dags Eftermiddag omtrent Kl. 5. Den 16de afreiste Hs. kgl. Hbd. til Siælland, efter lidet over 5 Ugers Ophold hos sine taknemmelige Fyenboer, som under Samme atter have modtaget saa mange og kjære Beviser paa den ædle Fyrstes Godhed og Velvillie.
Lolland-Falsters Stifts-Tidende, 1834-09-23
Den 17de ds, indtraf Hs. kgl. Hbd. Prinds Christian Frederik fra Fyen til Hovedstaden, og begav sig umiddelbart til Frederiksberg Slot til Drs. Majestæter Kongen og Dronningen. Efter Taffelet tog Hs. kgl. Hbd. til Sorgenfri.
Lolland-Falsters Stifts-Tidende, 1834-09-23
Det har behaget Hs. Majestæt Kongen under 9de ds. allernaadigst at forunde Depot- og Sygehuus=Vagtmester ved det sjællandske Landseneer-Regiment, Johan Andreas Hoffmann, Dannebrogsmændenes Hæderstegn, og under 11te f. M. at udnævne Pastor Chr. Ludewig Vollertsen i Hütten til Ridder af Dannebrogordenens fjerde Classe. De 4 Stemmer, som Hs. Majestæt Kongen har forbeholdt sig i Stænderforsamlingerne, har Allerhøistsamme allernaadigst tildeelt følgende Medlemmer af Ridderskabet: J Holsteen. Geheime-Conferenceraad, Baron v. Brockdorff til Borstel; Forbederen for Klosteret i Jtzehoe, Grev Rantzau, Grev Scheel Plessen til Sierhagen, og Geheime-Conferenceraad, Grev Schimmelmann til Wandsbeck. J Slesvig, Geheime-Conferenceraad Ahlefeldt, Provst for Johannes=Klosteret; Geheime-Conferenceraad, Grev Rantzau til Rastorff (paa Grund af de grevelig rantzauske Fideicommis-Godser Behrensbroch og Rothenstein); Grev Reventlow til Grevskabet Reventlow=Sandberg, og Kammerherre, Landraad Ahlefeldt til Olpenitz, Oche og Røgen. - Staden Kiel har til sine Deputerede til Stænderne valgt Advocat, Dr. Balemann med 184 og Prof. Hegewisch med 171 Stemmer; til Suppleanter valgtes Kjøbmændene Schweffel og Brauer. Hadersleben og Christiansfeldt have valgt, Kjøbmand Lorentzen til Deputeret og Raadmand, G. C. Holm til Suppleant. Sønderborg har valgt Kjøbmand C. Petersen til Deputeret og Senator Heide til Suppleant. – J Sjællands m. fl. Stifters Kjøbstæders 4de Valgdistrict (der indbefatter Sorø, Ringsted, Slagelse, Korsøer og Skjelskjør) er Capitain v. Recke, Ridder af Dr., valgt til Deputeret, og Justitsraad, Bye og Herredsfoged Harhoff i Ringsted til Suppleant.
Lolland-Falsters Stifts-Tidende, 1834-09-23
Den 17de ds., om Eftermiddagen Kl. 5 1/2, ankom paa Kjøbenhavns Rhed fra London det kgl. engelske Dampskib "Leithing, med den engelske Gesandt samt Følge, som skal til Stokholm.
Lolland-Falsters Stifts-Tidende, 1834-09-23
Odense skjønne St. Knuds Kirke har erholdt en ny Prydelse, idet Hs. kgl. Hd. Prinds Gouverneuren har skjænket den et af Historie=Maler Poulsen udført Maleri, forestillende Knud den Helliges Drab i St. Albani Kirke, med Ønske, at det maatte faae Plads i det Capel paa nordre Side af Choret, hvor hiin Konges Reliqvie-Skriin nu opbevares indenfor et Gitter, og en Marmortavle med latinsk Jndskrivt er anbragt derover.
Lolland-Falsters Stifts-Tidende, 1834-09-23
Beretningen og Prindsesse Frederike af HolsteenGlücksborgs Forlovelse maa berigtiges derhen, at det ikke er Arveprindsen, men den regierende Hertug af Anhalt Bernburg, som er den høie Brudgom. Det lille Bernburg er en af de skjønneste og rigeste Pletter i hele Tydskland.